b"\n_START_ARTICLE_\nNaujoji Vilnia\n_START_SECTION_\nHistorie\n_START_PARAGRAPH_\nOmkring \xc3\xa5r 1630 voksede Rokanti\xc5\xa1k\xc4\x97s (en del af det senere Naujosios Vilnios) frem som arbejderboliger omkring en papirfabrik. Papirfabrikken blev anlagt af Balceris Reinertas og senere overtaget af hans datter Daratai og hendes mand Tochtermano._NEWLINE_I midten af 1800-tallet bosatte jerbanearbejderne, der anlagde St. Petersburg-Warszawa-banen, inviet 1860, sig i Naujosios Vilnios. I starten i en smal stribe huse langs banen. Senere anlagdes en anden vigtig linje, der forbinder Vilnius med Minsk. Ved indledningen af 1900-tallet l\xc3\xa5 en r\xc3\xa6kke sm\xc3\xa5 v\xc3\xa6rksteder og sm\xc3\xa5industrier, der blandt andet omfattende tr\xc3\xa6produktion, g\xc3\xa6r-fremstilling, le-fremstilling, kniv-fremstilling, garveri og s\xc3\xb8mfabrik i Naujosios Vilnios. I 1904 fik Naujosios Vilnios byrettigheder. I 1911 blev den nygotisk kirke, Sct. Kazimir, bygget._NEWLINE_Med Polens bes\xc3\xa6ttelse af Vilnius-regionen i 1920 lukkede de fleste fabrikker i Naujosios Vilnios._NEWLINE_Efter Sovjetunionens befrielse af Vilnius-regionen fra den polske bes\xc3\xa6ttelse i 1940 deporteredes omkring 30.000 polakker og litauere til Sibirien. Naujosios Vilnios' jernbanestation var sidste stop i Litauen. Til minde om dette er opstillet et damplokomotiv med vogne n\xc3\xa6r stationen._NEWLINE_Under den tyske bes\xc3\xa6ttelse, i 1942, blev jernbanelinjen i Naujosios Vilnios saboteret af modstandsfolk fra den j\xc3\xb8diske ghetto i Vilnius ._NEWLINE_Ved tyskernes tilbagetog i 1944 blev Naujosios Vilnios br\xc3\xa6ndt ned, men genopbygget efter krigen. Efter 2. verdenskrig blev de sm\xc3\xa5 v\xc3\xa6rksteder nationaliseret og ombygget til store fabrikker, der producerede v\xc3\xa6rkt\xc3\xb8jsmaskiner og landbrugsmaskiner._NEWLINE_I 1950 generhvervede Naujosios Vilnios byrettigheder og blev sammenlagt med Vilnius bykommune i 1957._NEWLINE_I 1990 var Naujosios Vilnios et vigtigt industrikvarter med flere maskinfabrikker, et bryggeri, en entrepen\xc3\xb8rvirksomhed og et betonst\xc3\xb8beri._NEWLINE_I Naujoji Vilnia ligger et psykiatrisk hospital og et l\xc3\xa6rerseminarium. I bydelen ligger Pavilniai Regional Park med den Rokanti\xc5\xa1k\xc4\x97s slotsruin og Belmontas' restaurationsomr\xc3\xa5de._NEWLINE_Naujoji Vilnia har en befolkning p\xc3\xa5 ca. 32.800. 34% af befolkningen er polakker."